SAN FERNANDO CITY, La Union - Maysa pay laeng a burburtsa kadagiti otoridad no asino ti adda iti likudan ti panagtakaw a napasamak iti pagtaengan ti maysa apulis idiay ili ti Agoo, La Union.
Immuna iti daytoy, sinerrek dagiti saan pay a nabigbig a suspek ti pagtaengan ni PO1 Charlie Fangon, 28-anyos, idiay Brgy. Sta. Ana, Agoo, ngem nakadestino idiay Caba PNP.
Iti salaysay a mismo ni Fangon, pimmanaw daytoy iti balayda idi malem kalman ket naklaat laengen daytoy idi nagawid itay agsapa agsipud ta nakalukat metten ti main door ti pagtaengan.
Idi nagturong daytoy iti siledna ket naduktalanna laengen a mapukpukaw ti issued firearm-na a maysa a caliber 9mm pistol nga inlemmengna iti sirok ti cabinet, kasta met ti P15,000 a cash ken dadduma pay a napapateg nga alikamen.
Iti agdama ket agtultuloy pay laeng ti imbestigasyon ti pulisia iti nasao a panagtakaw.
ilo_Latn ilo_Latn ilo_Latn ilo_Latn ilo_Latn